सीएम फ्लाइंग ने दी दबिश, निजी क्लीनिक सील, दवाएं बरामद
सीएमफ्लाइंग की टीम ने मंगलवार शाम को गांव खुनन में दबिश दी। टीम का नेतृत्व सीएम फ्लाइंग के निरीक्षक जगदेव सिंह ने किया। टीम में एसएमओ डा. वीके जैन, थाना प्रभारी पुष्पा सिहाग, नागपुर चौकी प्रभारी साधूराम भी थे।
प्रतिबंधितदवा बेचने की मिली थी शिकायत
सीएमफ्लाइंग के कार्यालय में सूचना गई थी कि गांव खुनन में एक निजी क्लीनिक संचालक नशे की दवाएं बेचता है। सीएम फ्लाइंग कार्यालय के आदेश पर टीम का गठन किया गया। जिसमें स्वास्थ्य विभाग, पुलिस अन्य विभागों को भी शामिल किया गया।
टीम का इंचार्ज सीएम फ्लाइंग के निरीक्षक जगदेव सिंह को बनाया गया। सूचना कि आधार पर टीम ने जब गांव में दबिश दी तो निजी चिकित्सक मौके से भाग गया। वहां से कुछ दवाएं मिली, जिन्हें सील बंद कर स्वास्थ्य विभाग के सुपुर्द कर दिया और बाद में क्लीनिक को सील कर दिया गया। उसे नोटिस भेजकर जवाब देने को कहा है। उसकी मौजूदगी में ही सील खोलकर क्लीनिक चेक किया जाएगा। चिकित्सक का नाम जसपाल सिंह बताया जा रहा है। हालांकि टीम ने जो दवाएं बरामद की हैं, वे नशे की नहीं है, वे विभिन्न बीमारियों के इलाज की हैं। फिलहाल दवाएं स्वास्थ्य विभाग की कस्टडी में है। इस मामले की जांच होगी की उक्त निजी चिकित्सक क्या दवाएं रख सकता है, उसके पास दवाएं रखने या प्रेक्टिस का लाइसेंस है या नहीं। एसएमओ वीके जैन ने बताया कि गुप्त सूचना के आधार पर खुनन में दबिश दी थी, लेकिन निजी चिकित्सक मौके से भाग गया।
उसके पास दवाएं बेचने इलाज संबंधित दस्तावेज नहीं मिले हैं। इसी कारण क्लीनिक सील कर दिया है। मामले की जांच की जा रही है।
kas_Deva hin_Deva hin_Deva hin_Deva hin_Deva hin_Deva